รมว.คลังชี้ศก.ปีนี้อาจโตพุ่งถึง 4% หากร่างรัฐธรรมนูญผ่านประชามติ
รมว.คลังชี้ศก.ปีนี้อาจโตพุ่งถึง 4% หากร่างรัฐธรรมนูญผ่านประชามติ
5 ส.ค. 2559

นายอภิศักดิ์ ตันติวรวงศ์ รมว.คลัง เปิดเผยว่า ขณะนี้ภาคเอกชนกำลังติดตามผลการลงประชามติร่างรัฐธรรมนูญ ในวันที่ 7 ส.ค.นี้ ก่อนที่จะตัดสินใจลงทุน โดยประเมินว่าหากรัฐธรรมนูญฉบับใหม่ผ่านการลงประชามติ ก็จะมีส่วนช่วยเสริมความเชื่อมั่นมากขึ้น และมีโอกาสจะดันให้อัตราการขยายตัวทางเศรษฐกิจ (GDP) โตได้ถึง 4%
โดยประเมินว่า เศรษฐกิจไทยในช่วงไตรมาส 2/59 มีโอกาสขยายตัวได้ถึง 3.4% หลังรัฐบาลเร่งอัดมาตรการกระตุ้นเศรษฐกิจต่อเนื่อง ขณะเดียวกันคาดว่าในอีก 3 ปีข้างหน้า เศรษฐกิจไทยจะกลับมาขยายตัวได้แรงจากการเร่งกระตุ้นการลงทุนในภาคเอกชนที่เริ่มฟื้นตัวขึ้น หลังจากที่ชะลอตัวต่อเนื่องมา 5-6 ปี